५ वर्ष जे गरे पनि हुन्छ भनेर दम्भ गर्दा त्यसपछि हुने चुनावमा पार्टीको हालत के हुन्छ भन्ने विषयमा हेक्का राख्नु पर्दछ । हत्या, बलात्कार, भ्रष्टाचार, लुट, खसोटमा कमी आएको छैन । जनताको भौतिक, आर्थिक र सामाजिक जीवन असुरक्षित छ । पार्टीको नीति, कार्यक्रम र लक्ष्य सही छ, तर त्यसको सही कार्यान्वयन हुन सकेको छैन । प्रतिपक्षले यसैलाई एजेण्डा बनाएर संघर्ष गर्दैछ । नीति, कार्यक्रम र सिद्धान्त सही हुँदाहुँदै पनि कार्यशैली र बोली व्यवहारमा निरन्तरतामा क्रम भंग र छलाङ नभएकाले जनतामा पार्टी र सरकारप्रति मोह भंग हुँदैछ । यसबारे समयमै ध्यान पुगोस् ।
